Prienų ,,Ąžuolo” progimnazijos mokinių, kurie mokosi pagal Bendrojo ugdymo programas, mokymosi pasiekimų vertinimo ir vertinimo rezultatų panaudojimo tvarkos aprašo 3 priedas

**PRIENŲ „ĄŽUOLO“ PROGIMNAZIJOS**

**MOKINIŲ, KURIE MOKOSI PAGAL BENDROJO UGDYMO PROGRAMAS, MOKYMOSI PASIEKIMŲ VERTINIMO IR VERTINIMO REZULTATŲ PANAUDOJIMO UŽSIENIO KLB. (ANGLŲ KLB., RUSŲ KLB., PRANCŪZŲ KLB.)**

**TVARKOS APRAŠAS**

1. Pradinių klasių mokinių vertinimas anglų kalbos pamokose.

1.1. Ugdymo proceso metu mokytojas stebi mokinių mokymąsi, jį komentuoja, aptaria, skatina įsivertinti pačius mokinius.

1.2. 2 – 4 klasių mokinių pažanga ir pasiekimai pažymiais nevertinami;

1.3. 2 – 4 klasių mokinių pažangai ir pasiekimams vertinti taikomas formuojamasis ir apibendrinamasis vertinimas.

1.4. 2 klasių mokinių pažanga ir pasiekimai negali būti vertinami patenkinamu pasiekimų lygmeniu pusmečio pabaigoje.

1.5. 2 ir 4 klasių mokinių pažanga ir pasiekimai vertinami aukštesniuoju, pagrindiniu, patenkinamu arba nepatenkinamu pasiekimų lygmeniu pusmečio pabaigoje.

1.6. 3 klasių mokinių pažanga ir pasiekimai vertinami aukštesniuoju, pagrindiniu, patenkinamu, slenkstiniu arba nepatenkinamu lygmeniu pusmečio pabaigoje.

1.7. 2 – 4 klasių mokinių anglų kalbos dalyko per mėnesį turėtų būti ne mažiau kaip 2 aprašomieji įvertinimai, įrašyti į elektroninį dienyną. Jeigu mokytojas neaprašo mokinių pažangos ir pasiekimų mokymosi eigoje, tai turi padaryti pusmečio pabaigoje.

2. Kontroliniai, savarankiški, projektiniai, ilgalaikiai projektiniai darbai, klasės, namų ir įvairūs rašto darbai vertinami pažymiais 1-10 5-8 klasių mokinių anglų klb., 6-8 klasių mokinių rusų ir prancūzų klb. pamokose.

3. Mokinys, nerašęs kontrolinio darbo, atsiskaito jį per 2 savaites po ligos, iš anksto susitaręs su mokytoju. Jeigu mokinys ugdymo laikotarpiu per numatytą laiką neatsiskaitė, jo pasiekimai prilyginami žemiausiems 10 balų sistemos įvertinimams “1 arba 2” pagal mokytojo ir mokinių susitarimą.

4. Savarankiško darbo trukmė pamokoje ne ilgesnė nei 30 minučių. Kai kurių savarankiškų darbų metu mokiniai gali naudotis vadovėliu, užrašais ar žodynu. Darbai ištaisomi ir grąžinami savaitės eigoje. Apie savarankiško darbo rašymą iš anksto informuoti nebūtina.

5. Apklausa raštu – tai darbas iš einamos temos, ne daugiau kaip iš 1 -3 pamokų, trunkantis ne daugiau kaip 20 minučių. Apklausos metu patikrinama, kaip mokinys išmoko skyriaus žodžius ar tam tikras gramatines formas.

6. Apklausa žodžiu – tai darbas, skirtas patikrinti ir įvertinti mokinio kalbėjimo gebėjimus. Mokinys gali būti paprašytas papasakoti iš anksto užduotą tekstą, atkartoti vadovėlyje pateiktą arba savo sukurtą monologą/dialogą.

7. Savarankiškų ir kontrolinių darbų datos fiksuojamos elektroniniame dienyne ne vėliau kaip prieš savaitę.

8. Kontroliniam darbui rašyti yra skiriama visa pamoka.

9. 5-8 klasių mokiniai anglų kalbos per trimestrą turėtų turėti ne mažiau 8 pažymių.

10. 6-8 klasių mokiniai rusų kalbos per trimestrą turėtų turėti ne mažiau 6 pažymių.

11. 6-8 klasių mokiniai prancūzų kalbos per trimestrą turėtų turėti ne mažiau 6 – 7 pažymius.

12. Už dalyvavimą konkursuose, olimpiadose, rašomas skatinamasis pažymys – 10 bei papildomas pažymys 10 – už prizinę vietą.

13. Kaupiamieji balai mokiniui skiriami už aktyvų darbą pamokoje, namų darbų atlikimą, bendradarbiavimą dirbant grupėse, už pagalbą silpniau besimokantiems klasės draugams.

14. Namų darbų atlikimas žymimas “+”. Surinkus 10 pliusų, pagal mokytojo ir mokinių susitarimą, 10 rašoma į dienyną arba kaupiamąjį.

15. Namų darbų neatlikimas žymimas “-“. Surinkus 3 minusus, pagal mokytojo ir mokinių susitarimą, mokiniui rašomas 2 į dienyną arba kaupiamąjį.

16. Mokiniai gavę nepatenkinamą įvertinimą, gali jį išsitaisyti, iš anksto susitarę su mokytoju. Gautas įvertinimas mažinamas 2 balais, dėl laiku neatlikto darbo, ir įrašomas vietoje pirmojo įvertinimo į dienyną.

17 Mokinių nesąžiningumo atvejai, tokie kaip plagijavimas, nusirašinėjimas, naudojimasis pašaline pagalba atsiskaitymų metu, vertinami 1 į dienyną.

18. Mokytojas, įvertinęs mokinio pasiekimus ir pažangą nepatenkinamu įvertinimu, šalia pažymio dienyne turi jį pakomentuoti.

19. Ugdant mokinių kompetencijas anglų, rusų, prancūzų kalbų pamokose, jos vertinamos kartu su dalykiniais pasiekimais.

\_\_\_\_\_\_\_\_\_\_\_\_\_\_\_\_\_\_\_\_\_\_\_